“በአናብስታዊ የጀግንነት ባህላችን ውስጥ እኔና እኔ ብቻ እንጂ እኛ ወይም አገር የሚለው ትልቁ ስዕል ቦታ የለውም።” ገጽ 63 ቦታ ቢኖረው’ማ በሰው አገር ሰራዊትዎን አስቀምጠው፣ ምንም እንዳላደረገ ተዚያም አልፈው አስመራና ምጥዋ ላይ የዘፈን ድግስ ሊያደርጉ በተመኙ ነበረን? አገርዎን ይዘው እኛም አገራችንን ይዘን፣ ሰራዊትዎን ባገርዎ ሰራዊታችንን ባገራችን ድንበር ውስጥ አድርገን፣ ከዚያ በኋላ የሰላም ድግስ ቢደረግ ባልከፋ፣ የሰው እግር ደፍጥጠው ረግጠው፣ በሰዎች ስቃይና ሰቀቀን ላይ ድግስና ዳንስ አማረኝ ሲሉ፣ አይደለም ሰው መላእኽትና ፈጣሪም ይታዘቡዎታል። ራስዎንና መንግስትዎን ይመርምሩ! እርግጥ ነው ባገራችን ላይ የተደነገገውን ማዕቀብ ለማስነሳት የሚያደርጉትን ጥረት ሳናደንቅ አናልፍም።
